- Og skulle ulykken ske, så tør jeg slet ikke tænke på, hvad der kan ske med sådan et løst dyr i kabinen, der sidder på førersædet, siger vicepolitiinspektøren.

Skænker kaffe og ser på mobilen under kørsel

Politiet ser mange eksempler på, at bilister har fokus på alt andet end vejen.

- Vi har et rædselskabinet af eksempler, hvor man sidder med mobiltelefonen og iPaden. Nogle er også ved at skænke kaffe op og andre laver alt muligt, imens de kigger i bakspejlet, fortæller Henrik Glintborg.

Dødsulykker i trafikken Uopmærksomhed er skyld i en tredjedel af alle dødsulykker i trafikken. Kilde: Rådet for Sikker Trafik

Og det er altså også imens, de kører for stærkt i bil.

I september lavede politiet en landsdækkende kampagne, hvor betjente havde et skarpt øje på trafikanterne, så de kunne spotte dem, der lavede alt muligt andet end at køre bil.

Ved den kampagne blev der givet flere hundrede bøder og klip i kørekortet.

Men der er altså stadig bilister, der risikerer bøder, klip i kortet og andres sikkerhed - for at give en hund et godt udsyn.

- Det ser sødt ud, og en hund er jo også et sødt, kært væsen. Mange mennesker har jo nogenlunde de samme følelser for et kæledyr, som de har for deres børn. Men ville man sidde med sit eget barn på skødet i sådan en situation? spørger vicepolitiinspektøren.